open-index/open-wikipedia-markdown huggingface dataset:
Tevaniemi

**Tevaniemi** on kylä Ikaalisten kaupungissa, keskustasta katsottuna pohjoisessa Kyrösjärven takana. Keskustaan on matkaa noin 30 kilometriä. Talvella matka lyhenee 14 kilometriin jäätien ansiosta. Parkanoon on matkaa noin 25 kilometriä ja Tampereelle noin 70 kilometriä. Sana ”teva” on vanhaa suomea ja tarkoittaa uroshirveä. 

## Tevaniemen kyläseura

Tevaniemen Kyläseura ry on perustettu 13. heinäkuuta 1998 ja on merkitty yhdistysrekisteriin 6. lokakuuta 1998. Se jatkaa 12 vuotta toimineen Tevaniemen kylätoimikunnan toimintaa. Kyläseura toimii Kallionkielen, Miettisten ja Tevaniemen kylien sekä Höytölän kylään kuuluvan Heinistön alueilla. Seura on puoluepoliittisesti sitoutumaton. Sen puheenjohtajana toimii Tomi Viitaharju ja sihteerinä Åsa Mäenpää.

## Nähtävyydet
Kylässä on 1930-luvulla rakennettu Maamiesseurantalo, jota on viime vuosina kunnostettu. Miettisten uimarannassa on nähtävillä kivinen laivalaituri sekä vanha kirkkovene ja vaja. 

## Palvelut
Maamiesseurantalolla järjestetään juhlia ja sinne sopii noin 200 henkeä.

Kylässä on ala-aste ja esikoulu. Tevaniemen alueen lisäksi kouluun tulee oppilaita myös Riitialasta,Mansoniemestä, Röyhiöstä sekä Leppäsjärveltä.

## Liikunta
Tevaniemen koulun vieressä on jääkiekkokaukalo. Tevapirtiltä lähtee kuntopolku ja talvisin latu. Tevaniemessä on yleinen uimaranta, kuten myös Kallionkielessä ja Miettisissä.


Kuva:Mailboxes, Tevaniemi, Finland.jpg|Tevaniemen seudun yhteinen postilaatikkotelinemalli.
Kuva:Miettisten kivilaituri.jpg|Miettisissä sijaitseva kivinen laivalaituri.
Kuva:Vaja, Tevaniemi, Finland.jpg|Miettisissä sijaitseva kirkkoveneen vanha vaja.
Kuva:Luhalahdentie, Tevaniemi, Finland.jpg|Luhalahdentie. Tevaniemen keskusta on kilometrin päässä.
Kuva:Tevapirtti.JPG|Tevaniemen Tevapirtti. Metsästysmaja.


## Aiheesta muualla
*Tevaniemen kotisivut
*Ikaalisten Kaupunki
Kantatie 57

**Kantatie 57** on Hämeenlinnasta Pälkäneelle kulkeva kantatie. Tien pituus on 31 kilometriä. Kantatie 57 lähtee Hämeenlinnan Tiiriöstä, jossa se risteää seututien 130 ja valtatien 3 kanssa. Tie jatkuu Hattulan kuntakeskuksen Parolan ohi entisen Hauhon kunnan länsiosien kautta Pälkäneen Kärväntälään, jossa se päättyy valtatien 12 risteykseen noin 10 kilometriä Pälkäneen keskustan kaakkoispuolella.

Tie on kaksikaistainen lukuun ottamatta lyhyttä nelikaistaista osuutta Hämeenlinnassa.

Vuonna 2021 tien keskimääräinen vuorokausiliikenne (KVL) oli 2&nbsp;100–9&nbsp;000 ajoneuvoa vuorokaudessa. Vilkkain osa oli Tiiriön ja Rahkoilan välinen osuus, jolla liikenne oli 7&nbsp;200–9&nbsp;000 ajoneuvoa vuorokaudessa. Rahkoilan ja Vermasvuoren välisellä osuudella liikenne oli 3&nbsp;600 ajoneuvoa vuorokaudessa ja Vermasvuoren ja Kärväntälän välisellä osuudella 2&nbsp;100–2&nbsp;300 ajoneuvoa vuorokaudessa.

## Reitti ja tieyhteydet

*Hämeenlinna
**Tiiriö (st 130, vt 3 E12)
*Hattula
**Katinala
**Mierola
**Rahkoila
*(Hämeenlinna) (uudelleen)
**Vermasvuori
**Ilmoila
*Pälkäne
**Laitikkala (vt 12)

## Historiaa
Vuoden 1938 tienumerointijärjestelmässä kantatie 57 oli tie Huittisista Urjalan kautta Toijalaan. Valtateiden 2 ja 9 uudet linjaukset vähensivät tien liikenteellistä merkitystä, ja se lakkautettiin kantatienä vuonna 1972. Entisen kantatien osuus Huittisista Urjalaan on nykyisin seututie 230 ja pääosa Urjalan ja Toijalan välisestä osuudesta yhdystie 2847.

Hämeenlinnan ja Pälkäneen välinen tie oli vuoden 1938 tienumerointijärjestelmässä osa valtatietä 3. Valkeakosken kautta kulkeneen kolmostien linjauksen valmistuttua Hämeenlinnan ja Pälkäneen välinen tie jäi maantieksi 305, joka oli tuolloin kapea ja mutkainen soratie. Tietä parannettiin kuitenkin huomattavasti 1960- ja 1970-luvuilla. Kantatieksi 57 se nimettiin vuonna 1990. 
Ennen Hämeenlinnan ja Tampereen välisen moottoritien valmistumista kantatie 57 oli suosittu vaihtoehto ruuhkaiselle kolmostielle.

## Lähteet
*

### Viitteet

## Aiheesta muualla
CZ 75

**CZ 75** on alkujaan tšekkoslovakialaisen, nykyisin tšekkiläisen *Česká Zbrojovka a.s. Uherský Brodin* vuodesta 1975 valmistama kaksitoiminen itselataava pistooli. 

CZ 75 toimii lyhytrekyyliperiaatteella ja sen lukitusmekanismi on tavanomainen Browning-tyyppinen; piippu lukittuu luistiin kahdella hylsynpoistoaukon edessä olevalla lukitusolakkeella . Luistin johteet ovat sveitsiläisen SIG P210:n tyyppisesti luistin ulko- ja rungon sisäpuolella. Pistooli on kokoteräksinen.  

Aseen alkuperäiskaliiperi on yhdeksänmillinen Parabellum / Luger, mutta sitä valmistetaan nykyisin myös .40 S&W -kaliiperisena. Sitä valmistetaan useina eri malliversioina, joista esimerkiksi Kadet on .22-kaliiperinen versio, jota on saatavissa myös pelkkänä luistin, piipun ja lippaan sisältävänä vaihtosarjana yhdeksänmillisen pistoolin runkoon. 

CZ 75 on Suomessa käytössä Tullilaitoksen virka-aseena ja se on yksi yleisimmistä harrasteammunnassa käytetyistä yhdeksänmillisistä pistoolimalleista.         

Tullilaitoksen vanhoja aseita on myös MPK:lla koulutuskäytössä.        

## Mallit

***CZ 75** – ensimmäinen malli, kaareva liipasimensuojus ja kannuksellinen iskuvasara. Erittäin harvinainen ja erittäin kallis.
***CZ 75** – uudempi versio, alkuperäisen kaltainen, mutta materiaalit muutettiin säästösyistä. Erottuu helposti alkuperäisestä lyhyempien liukukiskojen johdosta.
***CZ 75B** – sisäisellä iskurinpiikin varmistimella, kulmikkaalla liipasimensuojuksella ja rengasiskuvasaralla varustettu parannettu malli.
***CZ 85** – molemminpuolisella varmistinvivulla ja luistinsalvalla varustettu malli.
***CZ 85B** – sisäisellä iskurinpiikin varmistimella, kulmikkaalla liipasimensuojuksella ja rengasiskuvasaralla varustettu parannettu malli.
***CZ 75 D PČR** (**''P**olicie **Č**eské **r**epubliky*)
**'CZ 75B SA**
***CZ 75 P-01**
***CZ 75 SP-01**
***CZ 75 SP-01 Tactical** – decocker-malli
***CZ 75 SP-01 Shadow**
***CZ 75 Compact .40**
***CZ 75 Champion**
***CZ 2075 RAMI**
***CZ 75BD**
***CZ 75 Kadet** – .22-kaliiperinen versio
***CZ 75 Automatic**
***CZ 75 STANDARD IPSC PISTOL** – ei enää tuotannossa
***CZ 75 Tactical Sports''' – IPSC-kilpamalli

## Lähteet

## Aiheesta muualla
KorpiGallialaiset

**KorpiGallialaiset** on Lapinlahden Korpijärvellä kesäisin järjestettävä kulttuuritapahtuma. Tapahtuman juuret ovat kylätapahtumassa "Gallialaiset iltamat". Tapahtumassa on teatteri- ja musiikkiesityksiä sekä näyttelyitä.

Vuonna 2006 KorpiGallialaiset järjestettiin 15. heinäkuuta. Tapahtumassa esiintyivät muun muassa Edu Kettunen, Mikko Alatalo, Juha Tapio ja Pelle Positiivi. Tapahtuman avasi puolustusministeri Seppo Kääriäinen.

Vuonna 2007 KorpiGallialaiset järjestettiin 28.heinäkuuta. 2007 esiintyjiä olivat muun muassa Anna Hanski, Halavatun Papat, Jasmin Mäntylä, Miika Nuutinen sekä Duo Nahkahyeena (J.Teppo ja A.Heikura). Tapahtuman avasi rovasti Markku Suokonautio.

2008 KorpiGallialaiset järjestettiin 26.heinäkuuta. Esiintyjiä olivat mm. Jani Wickholm, Kake Randelin, Mika Nuorva, Miauskis Kissa, Olavi Rytkönen ja Taikuri Tapio Salomaa. Tapahtuman avasi TE-keskuksen (Pohjois-Savo) johtaja Kari Virranta.

2009 KorpiGallialaiset järjestettiin 27.kesäkuuta. Esiintyjiä olivat mm. Hanna Pakarinen, M.A. Numminen ja Pedro Hietanen, Jamppa Kääriäinen, Bablo ja Esa Eloranta sekä Tuija Piepponen.

2010 KorpiGallialaiset järjestettiin 10.heinäkuuta. Esiintyjiä olivat mm. Meiju Suvas, Jamppa Kääriäinen & Taastaorkesterj, Edu Kettunen, Keke Pulliainen, The Sunkfish, Jari Tapanainen. Juhlapuhujana toimi Isä Mitro (Mitro Repo)

2014 Tapahtuma järjestetään 25.-26. heinäkuuta Iisalmessa nimellä Gallialaiset.

## Aiheesta muualla
*Tapahtuman kotisivut 
* Oikea asema
Kamasutra

**Kamasutra** on noin 100-luvulta peräisin oleva intialainen filosofis-eroottinen kirja, joka käsittelee aistillisia nautintoja vakavassa ja uskonnollisessa elämässä.

Intiassa Kamasutralla on merkittävä osa maan vanhaa filosofiaa. Länsimaissa teos tunnetaan enemmänkin eksoottisena seksuaalisen kokeilun käsikirjana ja lukuisten seksioppaiden innoittajana.

## Kirjoittaja
Kamasutran kirjoittajan oletetaan olevan filosofi Mallanaga Vatsyayana. Hänestä ei tiedetä paljoakaan, mutta hänen uskotaan kirjoittaneen myös kommentaareja *Nyaya Sutras* -teokseen 100-luvulta eaa. *Kamasutran* alkukappaleissa Vatsyayana ilmoittaa hyödyntäneensä pitkää eroottisten kirjoitusten perinnettä ja nimeää joukon kirjoittajia innoittajikseen. Hän kertoo kirjansa olevan yritys suodattaa ja levittää tietoa. Hänen mukaansa teos oli alun perin 100&nbsp;000 luvun mittainen, josta aiemmat kirjoittajat ja hän itse lyhensivät sen 36 lukuun ja 64 jakeeseen.

## Sisältö
Kamasutra koostuu seitsemästä lyhyestä niteestä, jotka kirjoitettiin sanskritin kielellä todennäköisesti 100- ja 200-luvuilla. Teksti on pääasiassa proosaa, jonka seassa on lyhyitä runo-osuuksia ja vuoropuhelua. Teoksen länsimaiset laitokset kuvitetaan nykyisin rohkeilla kuvilla, mutta alkuperäisessä tekstissä ja vuonna 1883 julkaistussa ensimmäisessä englanninkielisessä käännöksessä ei ollut kuvia.

Kamasutra on kirjoitettu etupäässä miehen näkökulmasta, mutta kirjoittaja rohkaisee myös naisia hyödyntämään tarjottuja neuvoja. Kirjoittajan mielestä aito aistillinen onni on mahdollista vasta osana tasapainoista ja mietiskelevää elämää.

* Ensimmäinen kirja toimii yleisjohdatuksena koko teokseen. Se painottaa hurskauden saavuttamisen, maallisen menestyksen ja aistillisen nautinnon tärkeyttä.
* Toinen kirja kuvailee, kuinka mies voi hioa seksuaaliset taitonsa täydellisiksi.
* Kolmas kirja kertoo, kuinka neitsyt vietellään.
* Neljäs kirja kertoo, kuinka miehen tulee kohdella vaimojaan.
* Viidennessä kirjassa käsitellään tapoja saavuttaa toisten miesten vaimojen luottamus.
* Kuudennessa kirjassa kirjoittaja kuvailee kurtisaaneja.
* Seitsemännessä kirjassa kirjoittaja käsittelee lääketieteellisiä, farmaseuttisia, yrtteihin perustuvia ja taikuuden keinoja, joilla parannetaan suorituskykyä, mieskuntoa ja haluttavuutta.

## Lähteet

## Kirjallisuutta

*
Kantatie 41

**Kantatie 41** on Aurasta Huittisiin johtava kantatie. Tien pituus on 61 kilometriä.

Kantatie 41 eroaa Turun koillispuolella Aurassa valtatiestä 9. Tie kulkee Pöytyän Riihikosken, Oripään kuntakeskuksen, Loimaan Virttaan kylän ja Vampulan kirkonkylän ohi ennen saapumistaan Huittisten keskustaan. Huittisissa tie päättyy valtateiden 2 ja 12 liittymään.

Tie on kaksikaistainen ja hyvätasoinen. Yhdessä valtatien 12 kanssa se muodostaa vaihtoehtoisen reitin valtatielle 9 Turun ja Tampereen välillä.

Tiellä on ilmavoimien käyttämä lentokoneiden varalaskupaikka Loimaan alueella Virttaankankaalla. Myös Alastaron moottorirata sijaitsee aivan kantatien tuntumassa.

## Reitti ja yhteydet
Kantatie 41 kulkee seuraavien kuntien ja taajamien/kylien kautta
* Aura 
** Aura (vt 9 E63)
* Pöytyä
** Auvainen
** Riihikoski
** Pöytyä kk
* Oripää 
** Oripää (st 210)
* (Loimaa)
** Virttaa (st 213)
* (Säkylä)
* Huittinen
** Vampula
*** (st 212)
** Huittinen (vt 2, vt 12)

## Historiaa
Vuoden 1938 tienumerointijärjestelmässä Auran ja Huittisten välinen tie oli osa valtatietä 9. Tuolloin tien linjaus tosin poikkesi jonkin verran nykyisestä. Nykyinen tie on rakennettu 1960-luvulla. Valtatie 9:n nykyisen, Loimaan kautta kulkevan linjauksen valmistuttua Auran ja Nokian välinen entinen valtatie 9 nimettiin kantatieksi 41. Vuoden 1996 tienumerouudistuksessa valtatietä 12 jatkettiin Tampereelta Huittisten kautta Raumalle, ja kantatie 41 typistyi Auran ja Huittisten väliseksi tieksi.

## Lähteet

## Aiheesta muualla

*Matti Grönroosin sivu kantatiestä 41
Radiogalaksi

**Radiogalaksi** on esimerkki aktiivisesta galaksista. Radiogalakseihin liittyy nimensä mukaisesti voimakas radioemissio, joka ei ole peräisin galaksin tähdistä ja kaasusta. Säteily on tyypillisesti peräisin kahdesta laajasta galaksin ulkopuolella sijaitsevasta alueesta (). Radiogalaksi ei yleensä näytä optisella alueella poikkeavan tavallisesta galaksista. Muiden AGN-kohteiden tapaan radiogalaksien keskustassa on voimakas röntgensäteilijä.

Nykyisin varteenotattavin selitys näille kohteille on, että kyseessä on galaksin ytimessä sijaitsevan supermassiivisen (miljoonia auringon massoja) mustan aukon muodostama relativistinen suihku, jonka hiukkaset kaukana galaksienvälisessä avaruudessa törmäävät siellä jo olevaan harvaan aineeseen, jarruuntuvat ja säteilevät tällöin vapautuvan energian radiosäteilynä. Tällä teorialla on monipuolinen havaintojen tarjoama tuki.

Radiogalakseista on tutkittu 760 miljoonan valovuoden päässä sijaitsevaa Cygnus A:ta.

## Luokittelu
Radiogalaksit on perinteisesti jaettu kaksoisradiolähteisiin ja kompakteihin radiolähteisiin. Kaksoisradiolähteet jaetaan vielä *Fanaroffin-Rileyn luokituksen* (FR-luokitus) mukaisesti:

:* Luokassa FR I ovat heikot radiolähteet, joissa säteily tulee laajalta pitkulaiselta alueelta, joka on melko symmetrinen galaksin molemmin puolin. Galaksin ytimestä tuleva relativistinen suihku erottuu molemmin puolin. Radiosäteilyä lähettävän alueen kirkkaus laskee tasaisesti reunoja kohti. Keskellä oleva galaksi on tyypillisesti suuri ellipsigalaksi.

:* Luokassa FR II ovat ”klassiset” radiogalaksit joiden ympäristössä on nähtävissä kaksi radiokirkasta aluetta, joissa on yleensä erotettavissa erityisen kirkas kohta, ns. *hotspot*. Näiden alueiden kirkkaus laskee nopeasti alueen reunoja kohti, galaksin ytimestä tuleva suihku erottuu vain toisella puolella (yksipuolinen suihku) ja toisella puolella säteilevän alueen ja galaksin välillä on alue, jolta radiosäteilyä ei näytä juuri tulevan. Emogalaksi on tyypillisesti ellipsigalaksi.

Kompakteilla radiolähteillä ei erotu suihkuja ja kohteen kirkkaus laskee jyrkästi sen reunoja kohti. Kompakteja radiolähteitä ovat useimmat kvasaarit ja BL Lac-kohteet.

## Radiogalaksien yhtenäismalli
Yhtenäismallin mukaan radiogalaksit, kvasaarit ja BL Lac-kohteet ovat fysikaalisesti samanlaisia. Vain katselukulma kohteeseen on erilainen. Radiogalakseja katsotaan sivulta, jolloin galaksin ytimestä tuleva suihku näkyy koko pituudeltaan (FR I) tai hieman suuremmassa kulmassa, jolloin suihkun päiden kirkkaus ylittää itse suihkun kirkkauden ja havainnoissa näkyy vain kaksi irrallista radiosäteilevää aluetta (FR II). Kompakteja kohteita eli kvasaareja ja BL Lac-kohteita katsotaan lähes suihkun suunnassa, jolloin nähdään ainoastaan suihkun pää (joillakin  kvasaareilla näkyy myös yksipuolinen suihku) erittäin voimakkaasti kirkastuneena. (Säteilevän kohteen äärimmäinen kirkastuminen katselukulman lähestyessä suihkun suuntaa on erikoisesta suhteellisuusteoriasta johtuva ilmiö.)

## Tunnettuja radiogalakseja
* Cygnus A

## Lähteet

## Aiheesta muualla

* 
*
Crosslake

**Crosslake** on kaupunki Crow Wingin piirikunnassa, Minnesotassa, Yhdysvalloissa. Sen väkiluku on 1&nbsp;893 (2000). 

United States Census Bureaun mukaan kaupungin pinta-ala on 95,6 km², josta vettä on 29,2 km² eli 30,54 %. Vuoden 2000 väestönlaskennan aikaan kaupungissa oli 1&nbsp;893 asukasta, 899 taloutta ja 623 perhettä. 

## Lähteet

* 

## Aiheesta muualla
* Viralliset sivut
Chatfield

**Chatfield** on kaupunki Minnesotan osavaltiossa Yhdysvalloissa. Se sijaitsee osittain Fillmoren ja osittain Olmstedin piirikunnassa. Kaupungin väkiluku oli vuoden 2000 väestönlaskennan mukaan 2&nbsp;394.

Yhdysvaltain väestönlaskentaviraston mukaan Chatfieldin pinta-ala on 5,2 neliökilometriä, josta kaikki on maata. Vuoden 2000 väestönlaskennan aikaan kaupungissa oli 2&nbsp;394 asukasta, 930 taloutta ja 633 perhettä. Väestötiheys on 464,5 ihmistä neliökilometriä kohden.

## Lähteet

*
Yuka Tsujiyoko

**Yuka Tsujiyko** (, s. Uji, Kioton prefektuuri, Japani) on japanilainen videopelisäveltäjä. Vuoteen 2000 asti hän työskenteli Intelligent Systemsillä. Tsujiyoko on säveltänyt musiikin *[[Fire Emblem]]* -peleihin. Tsujiyoko on myös säveltänyt musiikkia muun muassa Super Scope -peleihin *[[Metal Combat: Falcon's Revenge]]* ja *[[Battle Clash]]* sekä roolipeleihin *[[Paper Mario]]* *[[Paper Mario: The Thousand-Year Door]]*.

Ollessaan lapsena esikoulussa Tsujiyoko opiskeli pianon soittoa. Hän sävelsi ensimmäisen oman sävellyksensä lukiossa toimenantona musiikkiluokalleen. Tsujiyoko pääsi Osakan sähköisen tiedonvälityksen korkeakouluun, josta hän valmistui lyhyestä koulutusohjelmasta. Ennen kuin hän sai työpaikan Intelligent Systemsistä, Tsujiyoko työskenteli tietokoneohjelmoijana ohjelmistoyritykselle. 

## Luettelo Tsujiyokon säveltämistä peleistä
* Fire Emblem: ankokuryū to hikari no tsurugi
* Fire Emblem Gaiden
* Battle Clash
* Metal Combat: Falcon's Revenge
* Fire Emblem: monshō no nazo
* Fire Emblem: seisen no keifu
* Tetris Attack
* Super Famicom Wars
* Paper Mario – Taishi Sendan kanssa
* Fire Emblem: fūin no tsurugi
* Fire Emblem
* Fire Emblem: The Sacred Stones – musiikkiohjaaja
* Paper Mario: The Thousand-Year Door
* Fire Emblem: Path of Radiance – musiikkiohjaaja

## Aiheesta muualla
* Profiili MobyGamesissä 
*
Werner Wanker

**Werner Wanker** (s. 8. huhtikuuta 1958) on itävaltalainen curlinginpelaaja. Hän toimii ykkösheittäjänä *Kitzbühl CC* -seuran joukkueessa, joka on edustanut Itävaltaa myös useissa arvokisoissa. Sekä MM- että EM-kisoissa joukkue on parhaimmillaan sijoittunut kymmenenneksi.

## Aiheesta muualla
* Werner Wanker Kansainvälisen curlingliiton sivuilla
Nairobin kansallispuisto

**Nairobin kansallispuisto** on Keniassa sijaitseva kansallispuisto. Se on 117 km² kokoinen, mutta vain muutaman kilometrin päässä Nairobista. Alueella tavataan muun muassa leijonia, gepardeja ja sarvikuonoja. Lisäksi puistossa on havaittu yli 400 lintulajia. Se tunnetaan etenkin pensassarvikuonon suojelusta.

Alueen kasvillisuus on ensisijaisesti kuivaa savannia; avointa ruohotasankoa, jossa hajanaisesti akasiapensaita. Puistossa on myös joki, jonka varrella metsikköä.

Puisto on perustettu vuonna 1946, jolloin Nairobi oli paljon nykyistä pienempi kaupunki. Sen laidoille leviävä asutus, teollisuus ja tieverkko uhkaavat nakertaa puiston aluetta eri puolilta. varsinainen kansallispuisto on ollut vain pieni osa savannin ekosysteemiä, jossa seeprat ja gnut vaeltavat vuosittain sadekauden ja kuivan kauden laidunalueille. 

## Lähteet

## Aiheesta muualla
Howard Lincoln

**Howard Charles Lincoln** (s. 14. helmikuuta 1940 Oakland, Kalifornia) oli *[[Nintendo]] of American* entinen puheenjohtaja, ja on nykyään baseballjoukkue Seattle Marinersin puheenjohtaja ja toimitusjohtaja, edustaen joukkueen pääomistajaa Hiroshi Yamauchia. (Elokuussa 2004 Yamauchin osuus siirrettiin Nintendolle.) 

Lincoln oli lapsena aktiivinen partiopoika. 12-vuotiaana hän poseerasi Norman Rockwellille *Then Scoutmaster* -maalausta varten, joka julkaistiin kalenterissa vuonna 1956. Lincoln valmistui Kalifornian yliopistosta Berkeleystä, jossa hän suoritti Bachelor of Arts -tutkinnon poliittisessa tieteessä vuonna 1962 ja loppututkinnon oikeustieteistä 1965. Vuodesta 1966 vuoteen 1970 hän palveli Yhdysvaltain laivaston luutnanttina.

Armeijan jälkeen hän toimi Seattlessa yksityisessä yrityksessä juristina tehden töitä Nintendolle. Hänen lakiuransa huippukohtana oli Universal City Studiosin ja  Nintendon välinen oikeusjuttu. Universal City Studios oli haastanut Nintendon oikeuteen väittäen, että videopeli *[[Donkey Kong]]* rikkoi Universal City Studiosin oikeuksia King Kongiin. Lincoln palkkasi John Kirbyn edustamaan Nintendoa oikeussalilla, ja Nintendo voitti lopulta jutun.   

Lincoln tuli töihin Nintendolle vuonna 1983 vanhemmaksi varatoimitusjohtajaksi ja yleisneuvonantajaksi. Vuonna 1994 hän siirtyi Nintendo of American puheenjohtajaksi. 

## Aiheesta muualla
* N-Sider -profiili . 
* Western Washington University -profiili .
Cumulus castellanus

**Cumulus castellanus** on vallinharjamainen kumpupilvi, joka on kuin monta kumpupilveä peräkkäin jonossa. Vallinharjamainen kumpupilvi ennustaa huonoa säätä, esimerkiksi ukkosta mahdollisesti jo parin tunnin sisään. Se on usein tornimaisten kumpupilvien ja ukkospilven synnyn esiaste. Joskus vallinharjamainen kumpupilvi hajoaa, samaan aikaan voi jokin vallinharjamainen kumpupilvi kasvaa huimaa vauhtia kuuropilveksi.

*Cumulus castellanus* on epävirallinen pilvilaji, joka ei kuulu viralliseen luokittelujärjestelmään.

## Katso myös

*Vallinharjapilvi


Kuva:Castellanus cumulus z1.JPG | *Cumulus castellanus*-pilveä tumman pilven alla. Huomaa, miten kaksi pilveä oikealla räjähtää ylöspäin, ja ovat patsasmaisia.
Kuva:Castellanus cumulus z2.JPG | Suuri pilvi on viisto vallinharjamainen kumpupilvi, *Cumulus castellanus*.
Kuva:Castellanus cumulus z3.JPG | Katulampun ja talon välissä vallinharjamaisia kumpupilviä.
Emmy

**Emmy** voi tarkoittaa seuraavia:

* Emmy tai Emmi, naisen etunimi
* Emmy, oik. *Emma Bedžanjan* (s. 1984), armenialainen laulaja
* Emmy, oik. *Emmy Kristiansen* (s. 2000), norjalainen laulaja ja lauluntekijä
* Emmy-palkinto, televisioalan palkinto.
Fiat Ritmo

**Fiat Ritmo** on Fiatin vuosina 1978–1988 valmistama alemman keskiluokan automalli, joka korvasi Fiat 128:n. Espanjalainen SEAT valmisti Ritmoa lisenssillä vuosina 1979–1982. Fiatin ja SEATin sopimuksen umpeuduttua SEAT muutti automallia tarvittavan verran, että se saattoi kutsua sitä omaksi mallikseen, ja näin syntyi SEAT Ronda. Isossa-Britanniassa, Yhdysvalloissa ja Kanadassa Ritmoa myytiin **Fiat Strada** -nimisenä. Mallin seuraajaksi tuli Fiat Tipo.

Bertonen suunnittelema Fiat Ritmo esiteltiin Torinon autonäyttelyssä 1978. Moottorit olivat aluksi 1,1- (60&nbsp;hv), 1,3- (65&nbsp;hv) ja 1,5-litraiset (75&nbsp;hv). Suurimmassa oli viisivaihteinen manuaalivaihteisto vakiona, muissa nelivaihteinen. Lisäksi saatavana oli Volkswagenilta peräisin oleva kolmiportainen automaattivaihteisto. Vuonna 1979 moottorivalikoimaan tuli 1,0-litrainen moottori ja seuraavana vuonna 1,7-litrainen (55&nbsp;hv) dieselmoottori.

Vuonna 1981 esiteltiin uudistetut 1,3- (75&nbsp;hv) ja 1,5-litraiset (85&nbsp;hv) moottorit sekä urheilullinen 105TC, jossa oli 1,6-litrainen 105-hevosvoimainen moottori. Samana syksynä Frankfurtin autonäyttelyssä esiteltiin 2,0-litraisella (125&nbsp;hv) moottorilla varustettu Abarth 125TC sekä avomallin prototyyppi. Avomallin tuotanto käynnistyi seuraavan vuoden alussa, mutta valmistusmäärät olivat vähäisiä.

Vuonna 1982 keulalle tuli uusi Fiatin logo ja samalla ajovalojen määrä kasvoi neljään. Seuraavana vuonna Abarth 130TC korvasi 125TC:n.

Vuonna 1985 malliin tehtiin useita pieniä muutoksia, muun muassa ovenkahvat muuttuivat pyöreistä kulmikkaiksi. Dieselmoottorin iskutilavuus laski hieman, mutta teho nousi 60 hevosvoimaan. Uudessa Supercabrio-mallissa oli sama moottori kuin 105TC:ssä. Normaalin avomallin moottorina oli 1,3-litrainen (65&nbsp;hv).

Seuraavana vuonna esiteltiin 1,9-litrainen (80&nbsp;hv) turbodiesel, joka oli saatavana vain viisioviseen malliin.

Autonovo Oy aloitti Fiat Ritmon myynnin Suomessa vuonna 1979, ja ensimmäisen vuoden aikana sitä rekisteröitiin noin 800 kappaletta. Vuonna 1981 Ritmon perusmalli 65 L maksoi kolmiovisena 41&nbsp;900 markkaa ja viisiovisena 43&nbsp;900 markkaa. Samassa pienehköjen etuvetoisten perheautojen luokassa Ritmon kilpailijoita olivat Datsun Cherry (42&nbsp;780 mk), Ford Escort (40&nbsp;770 mk), Honda Civic (43&nbsp;450 mk), Mazda 323 (47&nbsp;200 mk), Mitsubishi Colt (39&nbsp;900 mk), Renault 5 (44 950 mk), Talbot Horizon (45&nbsp;950 mk) ja Volkswagen Golf (52&nbsp;600 mk). Vuonna 1980 Ritmoa suositumpia Fiatin malleja olivat kuitenkin 127 ja 128, joista edellinen oli tuolloin Suomen neljänneksi eniten rekisteröity henkilöautomalli.

Vuonna 1986 toisen sukupolven Fiat Ritmon perusmallin 70 CL hinta Suomessa oli kolmiovisena 55&nbsp;610 markkaa ja viisiovisena 60&nbsp;500 markkaa. Huippumalli, Ritmo 130 TC Abarth, maksoi samana vuonna 106&nbsp;000 markkaa. Vuonna 1987 Fiat-henkilöautojen maahantuonti siirtyi Autonovo Oy:ltä Oy Veho Ab:lle. 1980-luvun aikana Ritmoa ja samaan tekniikkaan perustunutta, vuonna 1984 esiteltyä Fiat Regataa myytiin Suomessa 1980-luvun aikana yhteensä noin 15&nbsp;000 kappaletta.
 

## Lähteet

## Aiheesta muualla
Browerville

**Browerville** on kaupunki Toddin piirikunnassa, Minnesotassa, Yhdysvalloissa. Sen väkiluku on 735 (2000). 

United States Census Bureaun mukaan Browervillen pinta-ala on 1,8 km², josta kaikki on maata. Vuoden 2000 väestönlaskennan aikaan kaupungissa oli 735 asukasta, 318 taloutta ja 181 perhettä. Väestötiheys on 405,4 ihmistä neliökilometriä kohden.

## Lähteet

*
New York Americans

**New York Americans** oli National Hockey Leaguessa vuosina 1925–1942 pelannut jääkiekkojoukkue. Americans oli toinen yhdysvaltalainen seura NHL:ssa.

New York Americansin perusti Bill Dwyer vuonna 1925. Hamilton Tigersin kaaduttua, Dwyer tarjoutui ostamaan pelaajien pelioikeudet ja aloittamaan jääkiekkoilun New Yorkissa. Vaikka joukkueen menestys ensimmäisellä kaudellaan oli heikkoa, niin jääkiekko kiinnosti newyorkilaisyleisöä. Saman tien perustettiin toinen seura, joka kantoi nimeä New York Rangers. Rangersin alku olikin huomattavasti parempi kuin Americansin, se voitti Stanley Cupin toisella kaudellaan, mutta Americans jatkoi heikkoja otteitaan.

Kaudella 1927-1928 Americans hankki maalivahti Roy Wortersin Pittsburgh Piratesista. Worters johtikin Americansin aina pudotuspeleihin asti, päästäen runkosarjassa 1.21 maalia per ottelu. Tämä saavutuksen ansiosta hänestä tuli ensimmäinen maalivahti, joka voitti liigan arvokkaimmalle pelaajalle myönnettävän Hart Trophyn. Vaikka Worters pelasikin loistavasti, niin kenttäpelaajistossa oli kuitenkin parantamisen varaa. Rangers kaatoi Americansin pudotuspelien ensimmäisellä kierroksella.

Seuraavat kaudet sujuivat jälleen huonosti, eikä Americans selvinnyt edes pudotuspeleihin.

Kaudella 1931–1932 Americans pani alulle yhden tunnetuimmista sääntömuutoksista jääkiekossa. Ottelussa Boston Bruinsia vastaan Americansin pelaajat laukoivat 61 pitkää kiekkoa. Tämä ärsytti Bruinsin johtajaa Charles Adamsia niin paljon, että hän valitti siitä NHL:n johdolle. Kun valituksilla ei ensi alkuun ollut suurempaa vaikutusta, niin seuraavassa ottelussaan Americansia vastaan Bruins laukoi 87 pitkää kiekkoa. Muutamaa vuotta myöhemmin pitkä kiekko kiellettiin.

Kun Americans jäi kaudella 1934–1935 viidennen kerran peräkkäin ulos pudotuspeleistä, päätti Dwyer tehdä muutoksia. Ensimmäiseksi hän yritti yhdistää Americansin ja Ottawa Senatorsin, mutta liiga ei hyväksynyt tätä ajatusta. Lopulta Dwyer päätti myydä seuran seuraavan kauden jälkeen, kun Americans oli jälleen jäänyt ilman pudotuspelipaikkaa. Ostajia ei kuitenkaan löytynyt, mutta Americans pääsi pudotuspeleihin, joskin pudoten toisella kierroksella.

Kausilla 1937-1938, 1938-1939 ja 1939-1940 Americans pääsi pudotuspeleihin kolme kertaa peräkkäin, mutta putosivat aina joko ensimmäisellä tai toisella kierroksella. Kausi 1940-1941 sujui erittäin heikosti. Tämän kauden jälkeen joukkueen nimi vaihdettiin *Brooklyn Americansiksi*. Kausi 1941-1942 päättyi Americansin osalta kuitenkin runkosarjaan, myös joukkue lakkautettiin tämän kauden jälkeen.

## Lähteet
Kielekepilvi

**Kielekepilvi** on vaakasuora kuuropilven uloke. Se liittyy ukkospilven puuskarintamaan, joka on nousevan ja laskevan ilmavirtauksen raja. Kielekepilven lähestyvällä, ulommalla puolella on yleensä nouseva ilmavirtaus, kielekkeen juuressa pyörteinen.
Suppilopilvi

**Suppilopilvi** on tornadon tai trombin, pyörremyrskyn esiaste. Suppilopilvi on kumpupilven alas osoittava kartiomainen tai neulamainen uloke, joka pyörii pystysuunnassa. Suppilopilvet liittyvät monesti tornadoja kehittäviin, Suomessa hyvin harvinaisiin supersolu-ukkosiin. Toiset suppilopilvet liittyvät kylmään rintamaan, ja ovat supersolujen pyörteitä heikompia. Ne esiintyvät osittain pilvisellä taivaalla. Kylmien suppilopilvien esiintyessä ilmakehä on epävakaa ja kyllin kostea, niin että pyörteitä syntyy, mutta ei sateita.

## Katso myös
*Tornado
*Supersolu
*Cumulonimbus
*Vyörypilvi

## Aiheesta muualla

* USA Today article on small vortexes
* NOAA FAQ on Tornadoes
* TORRO Tornado FAQ 
* StormWiki
Dekoherenssi

**Dekoherenssi** on kvanttifysikaalinen ilmiö, joka selittää aaltofunktion "jatkuvan romahdustilan" suurissa kappaleissa. Heinz-Dieter Zeh löysi ensimmäisenä dekoherenssin, jonka hän kuvaili vuoden 1970 seminaarityössään. Dekoherenssi johtuu hiukkasten lakkaamattomasta lämpöliikkeestä. Lämpöliikkeellään kappaleen hiukkaset häiritsevät jatkuvasti toisiaan ja romahduttavat toistensa aaltofunktion. Dekoherenssi selittänee klassisen fysiikan toimivuuden eli sen, miten kvanttifysiikan epämääräisyydestä voi nousta ihmisen mittakaavassa erittäin hyvin toimiva ja kvanttifysiikan kummallisuudet kokonaan huomiotta jättävä klassinen fysiikka. Kukaan ei toistaiseksi ole onnistunut esittämään pätevää todistusta sille, että dekoherenssi todella efektiivisessä mielessä johtaa klassiseen fysiikan mukaisiin yhtälöihin. "Dekoherenssi sanoo, että jos kappale on riittävän suuri, sen alkujaan epämääräinen kvanttitila kehittyy dynaamisesti niin, että aaltofunktiossa esiintyy vain klassisia tiloja tietyllä todennäköisyydellä." (Enqvist)

## Lähteet
*
*
*

## Kirjallisuutta
* 
* 
* 
* 
*
Efektiivisyys

Todellisuutta kuvaavan mallin, tieteellisen teorian **efektiivisyys** tarkoittaa todenmukaisuutta jollakin (riittävällä) tarkkuudella. Efektiivinen väite tai teoria ei ole täysin totuudenmukainen, mutta käytetyllä mittaustarkkuudella efektiivisyydestä aiheutuvaa virhettä ei voida havaita. Esimerkiksi lämpötila on efektiivinen kuvaus molekyylien liikkeestä johtuville törmäyksille. Klassinen mekaniikka on efektiivinen erikoistapaus suhteellisuusteoriasta. Efektiivisyydelle on tyypillistä, että fundamentaalisemmasta, tarkemmasta ja totuudenmukaisemmasta näkökulmasta katsottuna informaatiota menetetään runsain mitoin. Esimerkiksi efektiivisen säteilyannoksen määrä saadaan laskemalla ensin  kudokseen tai elimeen keskimäärin kertyvän säteilyn määrän ja säteilyn painotuskertoimen tulo ja laskemalla sitten saadun laskelman ja kudosten painotuskertoimen summa.

## Lähteet
Metroid Prime 3: Corruption

**Metroid Prime 3: Corruption** on Retro Studiosin kehittämä ja Nintendon vuonna 2007 julkaisema videopeli Wiille. *Corruption* on ensimmäisen persoonan ammuntaa ja toimintaseikkailua yhdistelevän *Prime*-trilogian viimeinen osa ja ''Metroid''-pelisarjan 10. osa. 

Peli sijoittuu kuusi kuukautta *[[Metroid Prime 2: Echoes]]in* tapahtumien jälkeen ja seuraa Samus Arania, jonka tehtävänä on kukistaa Avaruuspiraatit yhdessä Galaktisen Liittouman kanssa. Myös edellisistä osista tuttu aine Phazon on suuressa osassa pelissä. Peli esittelee myös uuden ohjausjärjestelmän, joka käyttää Wii Remotea sekä nunchukia.

Nintendo julkaisi myös Pohjois-Amerikassa ja Euroopassa pari viikkoa ennen pelin julkaisua pelille oman kanavan Wii Shop Channelissa, joka sisälsi tarinaan ja pelaamiseen liittyviä videoita.

## Pelaaminen

*Metroid Prime 3: Corruption* on 3D-grafiikalla toteutettu ensimmäisen persoonan seikkailupeli. Pelaaja ohjaa Samusta käyttäen Wii Remotea ja nunchukia. Nunchukia käytetään Samuksen liikuttamiseen, vihollisiin ja kohteisiin lukittumiseen, skannausten suorittamiseen, Morph Ball –muotoon muuttumiseen sekä tarrautumisominaisuuksiin. Wii Remotella suoritetaan tähtäys, ampuminen, visiirien vaihto, Hyper Moden käynnistäminen sekä valikon avaaminen, josta löytää kartat, skannaustiedot ja varusteet.

*Corruptionissa* ei ole samanlaista aseiden vaihtamismahdollisuutta kuin aiemmissa *Metroid Primeissä*, vaan uudet aseet päivittyvät vanhojen päälle kuten *[[Super Metroid]]issa* ja Game Boy Advancen *Metroideissa* . Samus on myös varustettu uudella komentovisiirillä, joka mahdollistaa Samuksen aluksen kutsumisen laskeutumaan sekä tuhoamaan ja nostamaan kohteita. Myös *[[Metroid Prime]]n* röntgenvisiiri tekee paluun pelissä. Sitä voidaan käyttää tietynlaisten seinien avaamiseen sekä näkymättömien vihollisten paikantamiseen.  Pelaajalla on myös käytössään *[[Metroid Prime 2: Echoes]]ista* tuttu Screw Attack -hyppy. 

## Lähteet

## Aiheesta muualla
* Pelisivu Nintendon kotisivulla 
* IGN-sivuston ''Metroid Prime 3'' -osio
Hopeinen tuoli

**Hopeinen tuoli** () on C. S. Lewisin kirjoittaman Narnia-sarjan ilmestymisjärjestyksessä neljäs osa. Se ilmestyi vuonna 1953. Tarinoiden sisäisen aikajärjestyksen mukaan kirjan tarina on sarjan kuudes. Lewis ehdotti kirjalle ensin nimiä "Villit erämaat", "Yö Narnian alla" ja "Maahiset Narnian alla", mutta kustantaja tyrmäsi nämä ehdotukset. Kirjan on suomentanut Kaarina Helakisa. Se julkaistiin ensimmäisen kerran suomessa vuonna 1976 Otavan kustantamana. Sittemmin kirjasta on otettu ainakin kuusi uutta painosta, joista uusin on vuodelta 2009.

## Juoni

Eustace Ruikku, jonka aiemmista seikkailuista Narnian maassa kerrotaan kirjassa *[[Kaspianin matka maailman ääriin]]*, ja hänen luokkatoverinsa Jill Pölkky yrittävät piiloutua heitä kiusaavilta vanhemmilta oppilailta. He pääsevätkin yllättäen Narniaan koulun kiviaidassa olevan portin kautta. Aslan on kutsunut lapset etsimään kadonnutta prinssi Riliania.  Rilianin isä kuningas Kaspian X on jo hyvin vanha, ja hän haluaa ainoan lapsensa löytyvän ennen kuolemaansa.

## Lähteet
Mustapuro (Helsinki)

**Mustapuro** () on puro Itä-Helsingissä. Se saa alkunsa Kontulasta ja laskee Myllypuron, Puotinharjun, Itäkeskuksen ja Marjaniemen kautta Roihuvuoressa Strömsinlahteen. Marjaniemen siirtolapuutarhan puron länsipuoliset osat kuuluvat nykyisin Vartiokylän kaupunginosan Itäkeskuksen osa-alueeseen, vaikka itse asiassa koko nykyinen siirtolapuutarha sijaitsee alkuperäisen Herttoniemen kaupunginosan alueella. Puron itäiselle puolelle rakennettiin asuntoja vuosituhannen vaihteessa ja samalla kaupunginosien rajat siirrettiin nykyisille paikoilleen. Puotinharjussa Mustapuron läheisyydessä on myös saman niminen leikkipuisto.

Mustanpuronpuiston niityt, pensaikot ja metsiköt ovat lintujen ja ulkoilijoiden suosiossa. Puron alajuoksu Tulisuontien eteläpuolella on linnustollisesti arvokas. Alueella pesii runsas linnusto, joista voidaan mainita esimerkiksi satakieli, mustapääkerttu ja pikkutikka. Myös erittäin uhanalainen meritaimen lisääntyy Mustapurossa, minkä vuoksi uomaan on toteutettu useita purokunnostuksia. 

Vuoden 1754 kartassa puron nimi oli Skogsbäck.

Image:Mallard 0582.jpg|Kaksi sinisorsaa Mustapurossa


## Lähteet

## Aiheesta muualla
Raoul Grünstein

**Raoul Grünstein** (s. 23. elokuuta 1960 Helsinki) on suomalainen kustantaja, *[[Image (lehti)|Image]]*-lehden perustaja sekä Image Kustannuksen osittainen omistaja. Grünstein on myös Allas Sea Poolin omistavan yhtiön toimitusjohtaja. 

Koulutukseltaan Grünstein on kauppatieteiden maisteri (1991), ja lisäksi hän on opiskellut teknistä fysiikkaa ja filosofiaa. Hän voitti Fotofinlandia-valokuvakilpailun vuonna 1994.

Raoul Grünsteinin isoisä Jakob Grünstein perusti Turkisliike Grünsteinin vuonna 1918. Grünstein siirtyi perheyrityksen hallituksen puheenjohtajaksi 1995. Turkisliike myytiin vuonna 2000 Marimekolle. 

Grünstein perusti *Image*-lehden vuonna 1985, alkujaan valokuvausharrastajien jäsenjulkaisuksi. Hän toimi lehden päätoimittajana vuoteen 1991. Hän oli *Imagen*, *[[Bisnes.fi|Bisnes.fi:n]]*, *[[Mondo (lehti)|Mondon]]*, *Muodon* ja *Viinin* kustantaja vuoteen 2005, jolloin A-lehdet osti koko yhtiön.. Vaikka Image Kustannus ei tuonut rahaa, Grünstein sai yhtiöön sijoittamansa rahat moninkertaisesti takaisin myydessään sen A-lehdille.

Grünstein perusti *Imagen* myyntitulojensa avulla vuonna 2004 Töölöön Kulttuuritehdas Korjaamon, jonka toimitusjohtaja ja taiteellinen johtaja hän oli. Grünsteinin mukaan Kulttuuritehdas Korjaamo on "tappiollista toimintaa, pointtina on rakentaa merkityksellistä toimintaa”. Kulttuuritehdas Korjaamo ajautui velkasaneeraukseen 25.9.2014. Grünstein oli Korjaamon toimitusjohtaja vuoteen 2016.

Grünstein omistaa Image Match -konsulttitoimiston ja Korjaamo Experience -tuotantoyrityksen.

Grünstein on juutalaista sukua; isoisä oli Jakob Grünstein ja isä Boris Grünstein. Hänen veljensä Michel Grünstein oli myös mukana Imagen taustalla.

Raoul Grünstein on ollut avoliitossa professori Anu Kantolan kanssa. Hänen sisarensa oli valokuvaaja Denise Grünstein.

## Lähteet
JaSeSoi

**JaSeSoi - musiikkikasvatusyhdistys ry** on suomalaisten musiikkikasvattajien vapaaehtoisorganisaatio, joka järjestää Orff-pedagogiikkaan perustuvia kansallisia ja kansainvälisiä musiikkikursseja ja -tapahtumia.

Yhdistys on perustettu vuonna 1993 jatkamaan **Musisoi ry** -yhdistyksen musiikkikasvatustoimintaa. Musisoi ry toimi 1985–1992, ja sen perusti Matti Sarapaltio. Musisoi julkaisi *[[Musiikkiuutiset]]*-lehteä (1987–1991).

JaSeSoi ry:n englanninkielinen nimi on Orff-Schulwerk Association of Finland, ja yhdistys on kansainvälisesti hyväksytty, säveltäjä Carl Orffin kehittämää musiikinopetusmetodia edistävä Orff-Schulwerk-järjestö Suomessa. 

Vuonna 2000 JaSeSoi ry isännöi Orivedellä kansainvälistä Orff-pedagogiikan symposiumia. Vuodesta 1998 JaSeSoi on järjestänyt kesäisin viikon mittaista kansainvälistä ”Maailmankylä – World Village” -koulutustapahtumaa Orff-pedagogian edustajille.

## Orff-pedagogiikka

Orff-pedagogiikka on säveltäjä Carl Orffin (1895–1982) kehittämä musiikkikasvatusmetodi, jossa edetään ihmisen kehityksen mukaisella tavalla: rytmi kasvaa puheesta, sitten syntyy melodia ja sen pohjalta harmonia. Orff-menetelmä korostaa jokaisen mahdollisuutta musisoida ilman aiempia musiikkiopintoja tai erityislahjakkuutta. 

Keskeisiä ajatuksia Orff-pedagogiikassa ovat toiminnallisuus ja tekemällä oppiminen. Työtapoja ovat mm. imitaatio ja kaikuharjoitukset. Kaikuna voi toistaa sanoja, loruja, liike- ja rytmikuvioita sekä laulu- ja soitinmelodioita.

## Lähteet

## Aiheesta muualla
* Yhdistyksen kotisivu 
* Kekäläinen, Tiina ym. (toim.): *Rytmiseminaareja 20 vuotta : villiä ja vapaata musiikkikasvatusta Suomessa 1986–2006*. Espoo: Jasesoi-musiikkikasvatusyhdistys, 2007. .
NHL-kausi 2002–2003

**Kausi 2002–2003** oli National Hockey Leaguen historian 86. kausi. Sarjassa pelasi 30 joukkuetta, joista jokainen pelasi runkosarjassa 82 ottelua. Stanley Cupin voitti New Jersey Devils, joka kaatoi Mighty Ducks of Anaheimin finaalisarjassa otteluvoitoin 4–3.

## Runkosarja

Kauteen 2002–2003 suurimpina ennakkosuosikkeina lähtivät San Jose Sharks sekä viime vuosien huippujoukkueet Detroit Red Wings, St. Louis Blues, Colorado Avalanche ja New Jersey Devils. Näistä San Jose petti pahasti ja jäi ulos pudotuspeleistä. Muut suosikit pelasivat itsensä varmasti pudotuspeleihin.

San Josen lisäksi suuria pettymyksiä olivat New York Rangers, joka jäi myös pudotuspelien ulkopuolelle. Carolina Hurricanes, joka pelasi Stanley Cup -finaalissa kaudella 2001–2002 jäi koko liigan viimeiseksi.

Yksi suurimpia yllätyksiä oli Tampa Bay Lightning, joka voitti divisioonansa. Myös Minnesota Wild pääsi ensimmäistä kertaa mukaan pudotuspeleihin. Myös Ottawa Senators ja Vancouver Canucks alkoivat vakiinnuttaa paikkojansa liigan huipulla.

Liigaa varjostivat erilaiset taloudelliset vaikeudet. Ottawa Senators, Buffalo Sabres ja Pittsburgh Penguins kärsivät vakavista ongelmista. Huippujoukkueet myös erottivat valmentajiaan aikaisempia kausia enemmän. Muun muassa New York Rangers, Colorado ja San Jose antoivat kenkää päävalmentajilleen.

### Loppusijoitukset

Runkosarjassa divisiooniensa voittajat jakavat konferenssin kolme kärkisijaa, loput viisi jatkoonpääsijää valitaan pistejärjestyksessä. 
*O = Ottelut, V = Voitot, H = Häviöt, T = Tasapelit, HJA = Häviöt jatkoajalla, TM = Tehdyt maalit, PM = Päästetyt maalit, PIST = Pisteet*

### Runkosarjan pistepörssi

## Pudotuspelit

Kauden 2002–2003 pudotuspelit olivat täynnä yllätyksiä. Yksi tiukimpia pareja ensimmäisellä kierroksella oli Philadelphia–Toronto. Kumpikin joukkue oli isolla rahalla kasattu, joten putoaminen olisi ollut suuri pettymys kummallekin. Philadelphia voitti tämän sarjan lopulta 4–3. Ottelusarjassa mentiin kahdesti toiselle jatkoajalle asti ja kerran jopa kolmannelle. Minnesota teki jättiyllätyksen kaatamalla Coloradon ja Anaheim teki vielä suuremman yllätyksen. He kaatoivat puolustavan mestarin, Detroitin, suoraan neljässä ottelussa.

Toisella kierroksella Minnesota ja Anaheim jatkoivat yllätyksiään. Tällä kertaa Minnesota kaatoi Vancouverin ja Anaheim lähetti Dallasin kesälomalle.

Konferenssifinaaleissa Anaheim kohtasi Minnesotan ja New Jersey Ottawan. Anaheim voitti Minnesotan helposti otteluvoitoin 4–0. New Jerseyllä oli tiukempi sarja Ottawaa vastaan, joka ratkesi vasta seitsemännessä ottelussa, jonka New Jersey voitti 3–2.

Finaalissa kohtasivat ensikertalainen Anaheim ja New Jersey. New Jersey voitti kolmannen mestaruutensa lopulta otteluvoitoin 4–3.

### Neljännesvälierät

### Konferenssivälierät

### Konferenssifinaalit

### Stanley Cup -finaali

### Pudotuspelien pistepörssi

## Palkinnot
Munkkisaari

**Munkkisaari** () on entinen saari Helsingin kanta­kaupungin etelä­rannalla, nykyisin Länsisataman kaupungin­osaan kuuluvalla Herne­saaren osa-alueella.  Aikaisemmin myös osa-alueen nimi oli Munkkisaari, mutta vuonna 2012 sen nimi muutettiin kaupunginhallituksen päätöksellä Hernesaareksi. Alku­peräisen Munkki­saaren lisäksi osa-alueeseen kuului myös sitä kohti manterella työntynyt niemi sekä etelämpänä sijaitseva varsinainen Herne­saari.

Alkuperäisen Munkkisaaren erotti manteresta kapea Matala­salmi (), joka sijaitsi hieman nykyisen Hylkeen­pyytäjän­kadun länsipuolella. Siellä oli 1800-luvulla joukko kalastajien mökkejä, ja sinne johti manterelta puusilta, jonka ali veneet pääsivät kulkemaan. Myöhemmin salmi täytettiin, ja Munkkisaari muutettiin teollisuusalueeksi. Suurin osa entisestä saaresta on nykyisin osa STX Europen omistaman Hietalahden telakan aluetta.

## Lähteet

## Aiheesta muualla
Eerik Tuurenpoika Bielke

**Eerik Tuurenpoika Bielke** (, k. 1511) oli Viipurin käskynhaltija 1500-luvun alussa ja hoiti Ruotsin valtakunnan idänpolitiikkaa vaikeana unioniriitojen aikakautena. 

Bielke oli syntynyt luultavasti 1460-luvulla, hänen vanhempansa olivat Tuure Tuurenpoika Bielke ja Birgitta Abrahamintytär Tjurhuvud (toisen tiedon mukaan Ingeborg Körning). Toisin kuin isänsä Bielke oli valtionhoitaja Sten Sture vanhemman kannattaja ja tanskalaisvastainen. Bielke toimi Sturen voutina Tukholman linnassa 1487–1490. Vuonna 1495 hänestä tuli Stegeborgin linnanvouti, mutta 1496 rutto iski linnaan ja suuri osa sen asukkaista kuoli. 

Bielke lähetettiin 1499 Viipurin linnaan Viipurin läänin ja Olavinlinnanläänin käskynhaltijaksi, ja 1504 hänestä tuli koko Suomen käskynhaltija. Bielken onnistui turvata Suomen itäraja, mutta 1507 tanskalaiset valloittivat Kastelholman ja ryöstivät pahoin Turkua 1509. Sten Sturen seuraaja Svante Niilonpoika syyttikin häntä laiminlyönneistä. Bielkeä voi kuitenkin pitää yhtenä keskiajan huomattavimmista hallitusmiehistä Suomessa, joka muun muassa kannatti ajatusta ottaa virkamiehiksi suomea ymmärtäviä henkilöitä "enemmän kuin tähän saakka on tapahtunut."

Bielke oli naimisissa Gunilla Besen (s. noin 1475, k. 1552 tai 1553) kanssa. He saivat kolme lasta, Akseli Eerikinpoika Bielke, Anna Eerikintytär Bielke ja Karin Eerikintytär Bielke. Bielken vaiheita käsitellään myös Kaari Utrion kirjassa *Viipurin kaunotar*, jossa päähenkilön sisaresta tulee Bielken rakastajatar.

## Lähteet
*  Sivu 64.

## Aiheesta muualla
*Svenskt biografiskt lexikon
Aittakorpi

**Aittakorpi** on kaupunginosa Kotkan länsiosassa. Alue on omakoti- ja rivitaloaluetta. Aittakorven alue liitettiin laajan alueliitoksen yhteydessä Kymin kunnasta Kotkaan vuonna 1954, jonka jälkeen alue on kaavoitettu asuntoalueeksi. Kaupunginosa rajoittuu Karhuvuoren, Lankilan ja Sutelan kaupunginosiin.

Kaupunginosa kuuluu Länsi-Kotkan terveysaseman piiriin ja sen alueella sijaitsee muun muassa Aittakorven koulu, Kotkan liikuntakeskus, K-Market, kebab-pizzeria, kehitysvammaisten ryhmäkoti ja seurakuntatalo.


Tiedosto:Aittakorpi school.JPG|Aittakorven koulu ennen vuoden 2013 remonttia


## Lähteet
Topelius-palkinto

**Topelius-palkinto** on suomalainen kirjallisuuspalkinto, jonka perusti vuonna 1946 Nuorten Kirja ry (nykyisin Suomen lasten- ja nuortenkirjailijat ry). Palkinnon tarkoituksena on lisätä lasten- ja nuortenkirjojen arvostusta.

Palkinto myönnetään vuosittain korkeatasoisesta nuortenkirjasta. Palkintosumma määräytyy palkintovuoden mukaan, esimerkiksi vuonna 2022 palkinnon arvo oli 2022 euroa. Sitä tukee Kopiosto.

## Topelius-palkitut ja ehdokkaat

## Lähteet
Pintaverkko

**Pintaverkko** on kalaverkko, joka nimensä mukaisesti on asetettu pyytämään kohojen kannattelemana pintavedestä tai kohonarujen mitan verran riippuvana vähän syvempää "välivedestä". Pintaverkon yleisintä käyttöä lienee kesäaikainen muikun pyynti syvänteiden päältä selkävesiltä, jonne muikkuparvet nousevat yöaikaan pintavesiin liikehtimään ja ruokailemaan.

Saman mittaiset kohonarut sidotaan verkon yläpaulaan muutamin metrin välein (5–6 m) ja yleisesti kytketään useampia verkkoja peräkkäin samaan verkkojataan. Mainittavana etuna on pintaverkon säilyminen vapaana pohjan risuista eikä verkkoon myöskään ole kiusaksi tunkemassa pohjan rajassa asustavat kiisket ja pikkuahvenet.

Ammattikalastajat Suomessa käyttävät pintaverkkoja lähinnä lohen ja siian kalastukseen. Ne soveltuvat myös silakan kalastukseen. Ammattikalastajat kutsuvat verkkojatoja lenkeiksi, jossa on kymmeniä verkkoja yhdessä. Jokaisen lenkin päässä on tutkaheijastimella ja lippukankaalla varustetut alumiinista tai lasikuidusta valmistetut merkkiliput. Esimerkiksi lohen pyynnissä tällaisia lenkkejä käytetään normaalisti 20-30 kappaletta, eli lippuja tarvitaan 40-60.

## Lähteet
John Two-Hawks

**John Two-Hawks** on yhdysvaltalainen muusikko.

Two-Hawks on julkaissut lukuisia albumeja ja on haluttu luennoitsija, mutta suuri yleisö tuntee hänet luultavasti parhaiten vierailustaan suomalaisyhtye Nightwishin *[[Once (Nightwishin albumi)|Once]]*-albumilla, jolla hän soittaa huilua ja tulkitsee runon kappaleessa "Creek Mary's Blood". Two-Hawks oli mukana myös yhtyeen esittäessä kappaleen ensimmäistä kertaa livenä konsertissa Helsingin Hartwall Areenalla syksyllä 2005. Konsertti on julkaistu livealbumina ja -DVD:nä nimellä *[[End of an Era]]*. Two-Hawks on sittemmin esiintynyt Nightwishin mukana myös Dark Passion Play -kiertueella.

## Aiheesta muualla
* John Two-Hawksin virallinen sivusto
Greatest Kills

**Greatest Kills** on metalliyhtye Sentencedin viides albumi ja samalla yhtyeen uran ensimmäinen kokoelma-albumi. Century Media julkaisi albumin Euroopassa tällä nimellä 24. marraskuuta 1997 ja Yhdysvalloissa nimellä *Story: A Recollection* 6. tammikuuta 1998. Spinefarm julkaisi albumin Suomessa nimellä *Story: Greatest Kills* hieman poikkeavalla kappalelistalla.

Albumi sisältää kappaleita Sentencedin jokaiselta ennen vuotta 1997 julkaistulta studioalbumilta ja *[[Love & Death]]* -minialbumilta sekä keräilyharvinaisuudeksi muodostuneen *[[The Trooper (Sentenced)|The Trooper]]* -minialbumin kappaleet kokonaisuudessaan. Mukana on myös *[[Down (albumi)|Down]]*-albumilta pois jäänyt, ennenjulkaisematon kappale "No Tomorrow". Albumin kansilehden mukana tulee yhtyeen vuodet 1989–1997 kattava historiikki suomen ja englannin kielellä.

## Kappaleet

# 
# 
# 
# 
# 
# 
# 
# 
#  &sup1;
# 
#  &sup1;
#  &sup2;
# 
#  &sup1;
#  &sup2;

&sup1; Ei Suomen-painoksella.
&sup2; Järjestys päinvastainen Suomen-painoksella.

## Kokoonpano

* Taneli Jarva – laulu (kappaleissa 2, 4–10, 13), basso (kappaleissa 2, 4–10, 12–13 ja 15)
* Ville Laihiala – laulu (kappaleissa 1, 3, 11 ja 14)
* Sami Lopakka – kitara
* Vesa Ranta – rummut
* Miika Tenkula – soolokitara, laulu (kappaleissa 12 ja 15), basso (kappaleissa 1, 3, 11 ja 14)

## Lähteet

## Aiheesta muualla
* 
*